餘嚐聞世人有疑，不知當今美利堅凡事皆可成就耶？開國先賢之誌方巋然於世耶？民主之偉力不減於昔年耶？凡存諸疑者，今夕當可釋然。
今夕之釋然，皆蒙美利堅民眾之協力——學塾祠廟之外，市井鄉野之間，萬千父老心焦似焚，苦待竟日，願獻一票之力。其中，平生未嚐涉國事者，數亦不少，而今有此義舉，皆因一念不衰——今夫天下，非同既往，願發籲天之聲，必成動地之勢。
今夕之釋然，皆仰吾國同胞之齊心——何談貧富老幼之差、黨社宗族之異，惶論發膚肌體之別、誌趣愛惡之分。吾國既以“合眾”為名，吾輩則更無疏離之意，紅藍二黨並肩而立，數十邦州挽手相合，無分你我，共稱一家，昂然於世，齊聲一呼，天下乃有此釋然。
今夕之釋然，皆因憤懣者之鎮靜，憂懼者之勇氣，猶疑者之篤定——平素世間種種，消磨其誌向，潰滅其夢想，而值此風雲之際，除舊更新，當仁不讓，傾力而動乾坤者，更何人哉！
俟之誠久，其誌彌堅。幸天地明察，乃有今日，乃有此刻，乃有此一選舉，乃有我億萬美利堅大好國民——吾邦之大變革，方得自茲而始也！
頃接參議員麥君凱恩電，雖未得晤，幸有一談，其言諄諄，其意誠誠，鄙人感佩之至。選戰期內，麥君勞碌幾重，奔波幾許，皆為國家計。諸般求索，時日良多，皆非餘所能及。於國於民之驚人犧牲，亦非庸庸如吾輩者所可想見。以麥君之膽魄襟懷，能為吾邦所用，實國家之幸，萬民之幸也。前途漫漫，其事未竟，餘所盼矚由衷者，唯共麥凱恩君、佩林君，及諸賢士比肩，會吾等之綿力，成吾邦之大業。
喬君拜登，亦吾所感銘至深者也。競選之業，艱險不足與外人道，幸有喬君之輔佐，其誠天可鑒之。喬君其人，素言懇辭切，意篤情真，蓋嚐經斯蘭克頓街鄉鄰之提命，飽聆特拉華州父老之晤教也。他日餘既登總統之位，喬君必當副之。
拙荊米氏，追隨鄙人凡一十六年，既為愛侶，更為摯友，既為吾闔家之基石，又乃餘終生之至愛。鄙人嚐自忖度，倘無賢妻若此，今朝闊論高談於此處者，不知何人矣！
小女薩沙、瑪麗，餘素深喜之。昔日為父嚐與汝等言，此番選戰若得一勝，願購小犬一頭相贈，待闔家喬遷總統府邸之日，偕汝等同進吾宅。今當勝負已出，既有一諾在前，必自踐行不欺也。
大衛•普勞夫君，大衛•阿克塞羅德君，一為鄙人競選事務之經理，一為鄙人國事韜略之智囊。餘嚐自喟歎，左右謀士，餘所仰賴者，皆亙古未見之賢才。普阿二君，則更此中之翹楚。區區不才，有何德能，可得膀臂若此？當此功成之際，感荷之心，亦自拳拳。
餘素樸陋，雖有參選之心，並無必勝之誌。謀事之初，銀資乏匱，從者寥寥；起事之地，皆蔽寓荒齋，不在高閣；成事之基，無非尋常百姓，涓滴之獻。
今日之勝，有賴一眾熱血青年，拋其家，別其室，不辭其苦，不計其酬，矻矻於此——“國中青年愛國之心已泯”之謬論，今可休矣！今日之勝，有賴壯誌未已之諸前輩，無懼寒暑，行走奔波，勸說民眾。今日之勝，乃數百萬美利堅民眾之勝，察其意，皆屬踴躍為國，觀其行，處處謹嚴有序，足堪告慰二百年前開國之先賢 ——民有、民治、民享之政體，未嚐動搖也！
渺渺乎其遠，如不可達，危危乎其高，若不可攀。朝夕歲月，焉得成就？餘不揣愚鈍，願以四載韶華，付諸此業，勝算何如雖不可知，然昂揚必勝之奇誌，成就偉業之壯懷，平生未之有也。君子一諾，其重何如，此地今夕，願鬥膽發一狂言——吾輩既在，其事必成！
昔年冬日，餘有誌於斯，投身此業，屈指算來，倏然近二載矣。當此秋夜，追思反省，仍無潰退逃亡之意。選戰之勝，無非一役之功，餘夢寐所思矢誌所求者，非在乎此。溯源究本，此役之勝，不過革世變時一大好良機耳。倘止步於斯，垂手而待，或無諸君傾力相援，則壯誌豐功，無非泡影，諸般夢想，終必虛妄。
今歲選戰，吾民主黨人幸有一勝，然謙遜和合之心未嚐少減。餘素信服者，乃山河破碎之際，林肯總統之言——“既是至親，終不為敵。雖弩張劍拔，而血脈未嚐斷，情義不少減。”
固然，仍有四方誌士，不為鄙人所動，另有高明之選。雖終慳此一票之緣，然諸君高論，餘亦聲聲在耳，字字在心。倘能得諸君之援手，鄙人幸甚。他日待餘總而統之，亦必不另眼以待也。
吾邦民眾，散居天下，各安其命，而其誌一也。吾邦鼎盛之勢，今已乍現鋒芒。
至於心懷叵測，與世人為仇、與天下為敵者，吾邦猛誌常在，彼等必取滅亡。心思純良，久慕大同者，吾輩當傾力以助，鼎力相援。猶疑未定，不知吾自由之邦興衰如何者，吾輩願以今日盛況以告之——美利堅之所以謂之“美”者，非刀兵之強，金銀之眾，實民主、自由、機遇、夢想之美也！
天自有道，地自有德，恩賦吾邦無上異稟——無他，唯變而已矣。美利堅變革不怠，合眾國日趨盡善。當以過往先賢之偉績，助吾儕今日之雄心，開子孫萬世之輝光。
今歲選戰，多開亙古之先，屢傳千秋佳話。感我至深者，亞特蘭大之老嫗安•尼克鬆•庫帕也——庫氏之一票，於數百萬美利堅民眾之選票無異，其所以引人稱奇者，其人今歲高齡一百有六矣。
今日今時，回溯庫氏百歲之涯，但見吾邦先賢屢敗屢戰，且退且進，悲欣交集，甘苦雜陳。幸而正道存焉，壯誌存焉，曰：吾輩既在，無所不能。
萬馬齊喑，其事堪哀，吾邦女界怒而起，憤而爭，苦戰不歇，曆數十載。幸哉庫氏，以百歲之高齡，終得親見女流自立於世，重獲天賦之權——吾輩既在，無所不能！
蒙哥馬利公車之罷輟，伯明翰城黑人之群起，塞爾瑪城血雨腥風之事，庫氏般般親曆。更曾親聆亞特蘭大傳教之士振臂登高之呼——“吾等必勝！”誠哉斯言！吾輩既在，無所不能！
轉眼興亡過手，而今邁步從頭。追昔撫今，不禁捫心而問——俟再曆百年歲月，倘吾等後輩兒孫，亦有得享高壽如庫氏者，複可見何等之變數？吾輩今日之功，他年可得而見之乎？
所謂天命時運，莫過於此——當為吾邦萬民造安身立命之業，為吾輩兒孫啟各顯雄才之門，為寰宇各國創太平靜好之世，為吾等壯誌賦千秋不滅之元神。吾邦立國之本，必將光耀於天下。萬千同胞，當如一人，一息尚存，夢想不滅。縱有世人旁觀在側，而疑竇生焉，吾輩亦當以千秋不易之訓共答之曰——吾輩既在，無所不能！